**Roni Martin** on suomalainen muusikko, laulaja, säveltäjä ja tuottaja. Hän on tullut tunnetuksi lukuisten tanssiteosten säveltäjänä, joissa usein yhdistyy nykyflamenco, jazz, rock ja taidemusiikki. Martin palkittiin Vuoden teatterimusiikkiteko -palkinnolla vuoden 2010 Thalia-gaalassa ja vuonna 2012 parhaasta musiikista flamencon tärkeimmässä koreografiakilpailussa nimeltä *Certamen de Coreografía de Danza Española y Flamenco*. Vuonna 2023 Roni Martin palkittiin Suomi-palkinnolla.

Ura
---

Martin on ollut tanssiteosten säveltäjänä muun muassa ryhmille Compañía Kaari & Roni Martin (FIN), Nuevo Ballet Español (ES) ja Danza Flamenca (SWE). 

Moderneja tulkintoja Pentti Saarikosken runoista yhdessä Jukka Orman kanssa julkaistiin vuonna 2004, jolloin se valittiin yhdeksi vuoden levyistä *Helsingin Sanomissa*. Samat sävellykset kuultiin Helsingin Juhlaviikkojen Huvilateltassa samana vuonna. Aiemmat julkaisut Winha-yhtyeen solistina ja lauluntekijänä Sielun Veljien levymerkillä Seal on Velvet. 

Kesäkuussa 2006 Kaari ja Roni Martinin teos "Kerro minulle sade" palkittiin Madridin koreografiakilpailussa kolmannella palkinnolla. Kyseessä oli ensimmäinen kilpailun viisitoistavuotisen historian aikana palkittu ulkomaalainen teos.

Vuonna 2007 Martinin säveltämä tanssiteos "Bailando entre palabras" sai ensi-esityksensä Espanjan suurimmalla tanssifestivaalilla Madrid en Danza. Samana vuonna "Bailando entre palabra" sekä "Kerro minulle sade" kutsuttiin Madridiin *La otra mirada del flamenco* -sarjaan, jossa "Kerro minulle sade" sai erityisesti huomiota osakseen ensimmäisenä kansainvälisenä esityksenä sarjan 12-vuotisessa historiassa, jossa on aiemmin nähty useita Espanjan nimekkäimpiä esiintyjiä.

Vuonna 2009 Roni Martin sävelsi flamencoteoksen *Peppi Pitkätossu* Helsingin Juhlaviikoille.

Martinille myönnettiin 7. helmikuuta 2010 Thalia-gaalassa Vuoden teatterimusiikkiteko-palkinto teoksesta *Peppi Pitkätossu*. 
Samana vuonna Martin julkaisi omaa nimeään kantavan sooloalbumin, jonka kappaleet ovat pääosin Martinin omia sävellyksi ja sanoituksia. Levyn tuotti Didier Selin.

Vuonna 2012 Roni Martin tulkitsi yhdessä Maarit Hurmerinnan ja Siiri Nordinin kanssa Jukka Orman sävellyksiä Anja Snellmanin runoihin. Marraskuussa 2012 Martin esitti uusitut versiot sävellyksistään Pentti Saarikosken runoihin yhdessä Kaari Martinin, Sanna Salmenkallion ja Jukka Orman kanssa, Saarikosken 75-vuotissyntymäpäivän kunniaksi.

Joulukuussa 2012 Roni Martinin säveltämä *Korppi ja kello* -teos palkittiin parhaasta musiikista kuuluisassa Madridin koreografiakilpailussa. Kaari Martin voitti myös pääpalkinnon parhaasta soolokoreografiasta ja Erika Turunen parhaasta puvustuksesta. Nämä palkinnot annettiin ensimmäistä kertaa ulkomaiselle ryhmälle.  

Helsingin Juhlaviikoilla elokuussa 2015 sai ensi-iltansa Roni Martinin säveltämä kokoillan teos *KILL Carmen*, joka sai loistavan vastaanoton kriitikoilta  ja kaikki esitykset olivat loppuunmyytyjä.

Alkuvuodesta 2017 tiedotettiin, että Martin julkaisee uuden levyn nimeltään *Kalabalik Brass Band*. Levyn julkaisee Martinin perustama uusi levymerkki Pretzl Beats ja se sisältää ensimmäistä kertaa seitsemään vuoteen uutta levytettyä materiaalia. Edellinen julkaisu vuodelta 2011, ja *4 Movements for Movement* oli kokoelma tanssille sävellettyjä kappaleita.

Martin on säveltänyt myös teatteri-, tv- ja elokuvamusiikkia ja työskennellyt tuottajana, äänittäjänä ja miksaajana useilla levytyksillä koko uransa ajan. Vuodesta 2016 eteenpäin Martin on toiminut soittajana muun muassa Jukka Orman Oppivuodet-yhtyessä yhdessä Anssi Nykäsen ja Eeva Koivusalon kanssa. Martin myös tuotti *Orman oppivuodet* -nimisen levyn, joka äänitettiin Martinin omistamassa Studio Martin & Harrisonissa.

Maaliskuussa 2018 sai ensi-iltansa Compañía Kaari & Roni Martinin teos *Anna Karenina*, jonka kaikki esitykset olivat loppuunmyytyjä. Teos sai kriitikoilta ylistävät arvostelut ja muun muassa *Helsingin Sanomat* kirjoitti teoksesta, että "*Anna Kareninassa* esitetään klassikkotulkinnan sijaan klassikon roolien hajottaminen ja niiden syvätarkka analyysi nykyajassa". 

*Anna Kareninassa* vanhenevan kreivin roolin tanssi Jorma Uotinen. 

Martin sovitti ja sävelsi vuonna 2019 uudet versiot Federico García Lorcan runoista yhdessä flamencolaulaja Carmen Linaresin kanssa Kuopion kaupunginteatterin versioon *Bernarda Alban talo* -näytelmästä. 

Vuonna 2020 Kaari ja Roni Martin jatkoivat yhteistyötä Jorma Uotisen kanssa teoksessa *Uotinen goes Kekkonen*, josta YLE toteutti täysimittaisen tallenteen Tamminiemessä.  Helmikuussa 2020 YLE tallensi ryhmän teoksen *KILL Carmen* Helsingin Tavastia-klubilla ja ohjelma esitettiin kesäkuussa 2020 Kaari ja Roni Martinin haastatteluilla täydennettyinä. 

Vuonna 2021 sai ensi-iltansa kolme Martinin säveltämää teosta: katu-installaatio *Bakteeri*, Seurasaaren ulkomuseossa toteutettu *Kirjeitä Saaresta* sekä Ingmar Bergmanin elokuvaan perustuva *Kuiskauksia ja Huutoja*. *Helsingin Sanomat* otsikoi arvionsa teoksesta *Kuiskauksia ja huutoja*: "Kaari ja Roni Martinin hurja flamencoteos osuu hyvin pandemia-aikaan, jossa ihmiset hiipuvat vailla kosketusta". 

Vuonna 2022 sai ensi-iltansa teos La Familia, josta Helsingin Sanomat kirjoitti: "Yhteisö ja yhteys toisiin korostuvat esityksessä, jonka raaka läsnäolo sai kriitikon silmät kyyneliin". Demokraatti kirjoitti, että "Näyttämöltä huokuva tekemisen intensiteetti on niin vahvaa, että sitä voisi melkein leikata veitsellä."

Roni Martin palkittiin Suomi-palkinnolla joulukuussa 2023.

Compañía Kaari & Roni Martinin ja Helsinki Dance Companyn yhteisteos Veren häät sai ensi-iltansa Studio Pasilassa 24.1.2024.  Teos sai ylistävät arviot mediassa: Helsingin Sanomat kirjoitti "Veren häät on lahja kaikille maailmantuskaa kärsiville, oman itsensä kanssa kamppaileville. Sen ruumiillinen läsnäolo, ihmisusko ja elämänvoima auttavat kestämään."  Demokraatti totesi arviossaan: "Veren häät kaupunginteatterin studio Pasilassa on yksinkertaisesti veret seisauttava esitys."

Levyjä ja teoksia
-----------------

* Winha: *Audiosexual Experience EP* (Seal on Velvet/Poko rekords/EMI, 1998)
* Winha: *Important* (Seal on Velvet/Poko rekords/EMI, 2001)
* Roni Martin & Jukka Orma Tanssiinkutsu: *Maailmasta* (Seal on velvet/Poko rekords/EMI, 2004)
* Compañía Kaari Martin: *Jöröjukka* (Helsingin Juhlaviikot 2004, sävellys yhdessä Jukka Orman kanssa)
* Nuevo Ballet Español: *En carne viva* (2005)
* Compañía Kaari Martin: *Kerro minulle sade* (2006)
* Danza Flamenca: *Fascinadas* (2006)
* Sinkkonen: *Liikkuvat maailmat* (2006)
* Compañía Kaari Martin: *Kaksi unta yhdessä* (2007)
* Angel Rojas (Nuevo Ballet Español): *Las Poemas Que Bailan/Bailando entre palabras* (2007)
* *Pieni merenneito* -flamencotanssiteos (2007)
* *Finlandia* (elokuva, ohjaus: Rosa Liksom) (2008)
* *Finlandia 2* (elokuva, ohjaus, Rosa Liksom (2009)
* Compañía Kaari Martin: *Peppi Pitkätossu* (sävellys ja ohjaus, Helsingin Juhlaviikot, 2009)
* Roni Martin:  Roni Martin (2010, Timmion Records)
* Compañía Kaari Martin: *Korppi/The Raven* (sävellys ja ohjaus, 2010)
* *Finlandia 3* (elokuva, ohjaus, Rosa Liksom (2010)
* Roni Martin: 4 Movements for Movement (Kokoelma 2006–2011, Pretzl Beats)
* Jukka Orma: *Öisin olemme samanlaisia* (TUM-Records, 2012), solisti
* Compañía Kaari & Roni Martin: *Punainen nainen* (sävellys ja ohjaus, 2013)
* Compañía Kaari & Roni Martin: *Kill Carmen* (sävellys ja ohjaus, Helsingin Juhlaviikot, 2015)
* Roni Martin: *Kalabalik Brass Band* (Pretzl Beats, 2017)
* Compañía Kaari & Roni Martin: *Anna Karenina* (sävellys ja ohjaus, 2018)
* *Bernarda Alban talo*, yhdessä Carmen Linaresin kanssa (Kuopion Kaupunginteatteri, 2019)
* Compañía Kaari & Roni Martin: *Uotinen goes Kekkonen* (sävellys ja ohjaus, 2020)
* Compañía Kaari & Roni Martin: *Bakteeri* (sävellys ja ohjaus, 2021)
* Compañía Kaari & Roni Martin: *Kirjeitä saaresta* (sävellys ja ohjaus, 2021)
* Compañía Kaari & Roni Martin: Bergman - *Kuiskaksia ja huutoja* (sävellys ja ohjaus, 2021)
* Roni Martin - Lasisia Sanoja (Pretzl Beats, 2022)
* Compañía Kaari & Roni Martin & Porttiteatteri: La Familia (sävellys ja ohjaus, 2022)
* Linkola, kaltaisemme? (Kansallisteatteri, 2023)
* Compañía Kaari & Roni Martin ja Helsinki Dance Company: *Veren häät* (sävellys ja ohjaus, 2024)

Lähteet
-------

1. 1 2  Suomi-palkinnot ansioituneille taiteilijoille *Valtioneuvosto*.  5.12.2023. Viitattu 7.12.2023.
2. ↑  Maailmasta Compania Kaari & Roni Martin. Viitattu 2004.
3. ↑  Suomalaisryhmä palkittiin koreografiakilvassa espanjassa STT. Viitattu 29.6.2006. [vanhentunut linkki]
4. ↑  Peppi on flamenca, hurja ja herkkä Helsingin Sanomat.  Arkistoitu 4.10.2015. Viitattu 25.8.2009.
5. ↑  Thalia-gaalassa palkittiin taiteen ammattilaisia Helsingin Sanomat.  Arkistoitu 8.2.2010. Viitattu 7.2.2010.
6. ↑  Roni Martin-levyn tekijätiedot *Fono.fi*. Viitattu 26.12.2015.
7. ↑  Jukka Orma julkaisee uuden albumin Soundi. Viitattu 6.11.2012.
8. ↑  Nuorallatanssia, rohkeasti Helsingin Sanomat.  Arkistoitu 20.1.2015. Viitattu 21.11.2012.
9. ↑  Suomalaisille flamencon huippupalkinto Madridissa YLE. Viitattu 9.12.2012.
10. ↑  Suomalainen flamencoryhmä kahmi palkintoja Espanjassa Helsingin Sanomat. Viitattu 10.12.2012.
11. ↑  Suomalaispari uudistaa andalucialaista flamencoperinnettä Helsingin Sanomat. Viitattu 23.3.2013. [vanhentunut linkki]
12. ↑  Nykyajan Carmen leikittelee kuolemalla Helsingin Sanomat. Viitattu 30.8.2015.
13. ↑  Kuolematon Carmen *ts.fi*.  Arkistoitu 19.4.2018. Viitattu 18.4.2018.
14. ↑  Compañía Kaari & Roni Martinin uusi yleisöennätys Compañía Kaari & Roni Martin. Viitattu 3.1.2016.
15. ↑  Roni Martin julkaisee toukokuussa uuden levyn Compañía Kaari & Roni Martin. Viitattu 1.3.2017.
16. ↑  Uutiset *Compañía Kaari & Roni Martin*. Viitattu 18.4.2018. (englanniksi)
17. ↑  Tanssiarvostelu: Anna Karenina rikkoo rajoja, muttei kadota flamencon ydintä *Helsingin Sanomat*.  29.3.2018. Viitattu 18.4.2018.
18. ↑  Uutiset *Compañía Kaari & Roni Martin*. Viitattu 18.4.2018. (englanniksi)
19. ↑  Musiikintekijät *Musiikintekijät*. Viitattu 1.2.2021. [vanhentunut linkki]
20. ↑  Yle Areena *areena.yle.fi*.
21. ↑  Yle areena *areena.yle.fi*.
22. ↑  Compañía Kaari & Roni Martin *Compañía Kaari & Roni Martin*. Viitattu 24.2.2022. (englanniksi)
23. ↑  Arvio Kirjeitä saaresta -esityksestä: Sirpaleinen matka näkökulmiin suomalaisuudesta *demokraatti.fi*.  24.8.2021. Viitattu 24.2.2022.
24. ↑  Tanssiarvio: Elämänjanon ja kuolemanpelon hieno risteymä *demokraatti.fi*.  7.12.2021. Viitattu 24.2.2022.
25. ↑  Tanssiarvostelu | Kaari ja Roni Martinin hurja flamencoteos osuu hyvin pandemia-aikaan, jossa ihmiset hiipuvat vailla kosketusta *Helsingin Sanomat*.  5.12.2021. Viitattu 24.2.2022.
26. ↑  Tanssiarvostelu | Yhteisö ja yhteys toisiin korostuvat esityksessä, jonka raaka läsnäolo sai kriitikon silmät kyyneliin *Helsingin Sanomat*.  10.5.2022. Viitattu 7.12.2023.
27. ↑  La Familia on väkevä tulkinta elämän karheammasta puolesta *demokraatti.fi*.  10.5.2022. Viitattu 7.12.2023.
28. ↑  Compañía Kaari & Roni Martin *Compañía Kaari & Roni Martin*. Viitattu 27.1.2024. (englanniksi)
29. 1 2  Teatteriarvio | Veren häät vie katsojan kiertoradalle, jolta ei haluaisi hetkeen palata *Helsingin Sanomat*.  25.1.2024. Viitattu 27.1.2024.
30. 1 2  Tanssiarvio: Loistava, rankka ja raju Veren häät *demokraatti.fi*.  25.1.2024. Viitattu 27.1.2024.
31. ↑  Teatteriarvio: Linkolan luontorakkaus ja ekologinen nihilismi saavat Kansallisteatterissa kiehtovat kehykset äänimaisemasta *demokraatti.fi*.  8.5.2023. Viitattu 7.12.2023.
32. ↑  Pentti Linkola – kaltaisemme? *Kansallisteatteri*. Viitattu 7.12.2023.

Aiheesta muualla
----------------

* Compañía Kaari & Roni Martinin kotisivut
* Roni Martinin haastattelu Riffi-lehdessä 3/2020

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |